# 1. Descrición xeral

# Superheroes da democracia

Este REA (Recurso Educativo Aberto) leva por título “Superheroes da democracia” e vai dirixido ao alumnado de 6º de Educación Primaria.

Nesta situación de aprendizaxe o alumnado vivirá unha aventura que os achegará á vida social e política de España e de Europa.

O reto será deseñar e construír entre toda a clase un "Consello da Infancia" despois de coñecer como funcionan os mecanismos da democracia. O alumnado deberá identificar as necesidades e as propostas de mellora do seu centro educativo así como ás persoas responsables de poder solucionalas. Así mesmo, traballará a instancia como tipoloxía textual para achegar a súas ideas a quen corresponda.

As metas de aprendizaxe son:

- Coñecer as vantaxes da participación social cidadá.
- Exercer os dereitos derivados de formar parte dunha sociedade democrática.
- Coñecer os dereitos e deberes da cidadanía que se recollen no Estatuto de Autonomía de Galicia e na Constitución española.
- Entender a organización política local, nacional e europea.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)