# 2.2. Temporalización

# Temporalización do REA

Esta unidade está pensada para realizar en 16 sesións e, segundo a programación didáctica de referencia publicada en PROENS para a materia de "Ciencias Sociais" de 6º de Educación Primaria, englóbase no segundo trimestre.

A continuación inclúese unha estimación da temporalización recomendada para cada fase deste recurso:

Fase | Seccións | Para que? | Temporalización
--- | --- | --- | ---
FASE 1. Superheroes da democracia | 1.1. Sistema democrático 1.2. Asemblea no recreo | Unha sesión de motivación, presentación do reto e posta en marcha dunha das actividades que forman parte do mesmo. | 1
FASE 2. Todo o que sei | 2.1. Diversidade cultural e lingüística de España 2.2. Dereitos e deberes da cidadanía 2.3. A organización política | Unha sesión de revisión de coñecementos previos sobre a diversidade cultural e lingüística de España e sobre os dereitos e deberes da cidadanía. Unha sesión de revisión de coñecementos previos sobre a organización política. | 2
FASE 3. Os cimentos da democracia | 3.1. Diversidade cultural en España 3.2. Un mundo xusto para todas e todos 3.3. Vivimos en democracia! 3.4. Navega con seguridade e eficacia 3.5. Xuntos e xuntas máis fortes 3.6. Quen manda aquí? | Unha sesión para coñecer información relacionada coa multiculturalidade do noso país. Unha sesión coñecer todos os dereitos e deberes das persoas. Dúas sesións para coñecer e traballar sobre os aspectos varios e características dunha democracia. Unha sesión para alfabetizarse sobre unha navegación pola internet segura e aprender a buscar información correctamente usando os motores de busca. Unha sesión para recoller a información relacionada co equipo directivo do centro, que permita elaborar o organigrama do mesmo. | 6
FASE 4. O Consello da Infancia | 4.1. Constitución do Consello 4.2. Misión Comisión! 4.3. Contade as vosas ideas | Unha sesión para constituir o Consello da Infancia da aula e organizalo nas distintas comisións ou grupos de traballo. Dúas sesións nas que primeiro farán unha análise das necesidades do centro educativo relacionadas coa súa comisión e despois elaborarán un listado coas propostas de mellora. Dúas sesións nas que escribirán unha instancia coa proposta ou propostas de mellora identificadas previamente e outra na que remitirán a proposta a quen corresponde e encherán unha rúbrica de autoavaliación sobre a tarefa realizada. | 5
FASE 5. Conclusión | 5.1. Avalíate | Unha sesión vinculada á análise do traballo realizado durante a unidade e os contidos traballados. Unha sesión dedicada á autorreflexión, individual, de equipo e de clase, sobre a utilidade do aprendido e o traballo realizado durante o reto. Posta en común dos resultados e conclusións co resto da clase. | 2

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)