# 2. Contextualización curricular

# Eixes da proposta didáctica

Esta proposta didáctica está baseada na programación didáctica modelo de PROENS de "Ciencias Sociais" de 6º de Educación Primaria. Refírese ás unidades 5. A vida social e política, e 6. A organización política de España e Europa, nas que se trata o tema da división administrativa e a súa poboación.

Pretendemos mediante este REA, que o alumnado participe activamente no coñecemento da división administrativa do Estado español, recoñeza a Lei fundamental que estrutura a organización social e política do país, así como aprende a comunicarse coas diferentes administracións.

Para esta aprendizaxe, partiremos do entorno máis preto o alumnado, do centro educativo, como está estruturado e como se participa nel.

- A necesidade de que o alumnado logre un coñecemento e respecto pola súa contorna, cultura e historia.
- Aplicación da resolución de problemas mediante unha aprendizaxe baseada no desenvolvemento de proxectos (ABP).
- Contribuír na consecución dos ODS (Obxectivos de Desenvolvemento Sostible) da Axenda 2030:

- ODS 16: Paz, Xustiza e Institucións Sólidas.

- ODS 4: Educación de Calidade.

- ODS 10: Redución das Desigualdades.

- ODS 17: Alianzas para acadar os obxectivos.

# Contidos, obxectivos específicos e competencias clave

Este REA axústase ás seguintes Unidades Didácticas da programación didáctica de referencia publicada en PROENS (curso 2023-2024, na súa primeira edición) para o 6º curso de Educación Primaria na materia de Ciencias sociais:

Tema 5: A vida social e política.

Tema 6: A organización política de España e Europa.

O recurso englóbase fundamentalmente no bloques de contido 1 (Ciencia e tecnoloxía) e 2 (O mundo e o desenvolvemento sostible), 3 (Vivir en sociedade) e 4 (Leccións do pasado).

Contidos | Bloque da materia
--- | ---
C1.1 - Fases da investigación científica (observación, formulación de preguntas e predicións, planificación e realización de experimentos, recollida e análises de información e datos, comunicación de resultados...). Iniciativa emprendedora. C1.2 - Técnicas para unha adecuada exposición oral dos resultados dunha investigación, con claridade e orde. Presentación de resultados en formatos diversos. C1.3 - Vocabulario científico básico relacionado coas diferentes investigacións. Realización dun glosario. C1.6 - Estratexias de procura e selección de información na internet seguras e eficientes (valoración, discriminación, selección, organización e propiedade intelectual); recoñecemento de riscos asociados a un uso inadecuado e pautas de actuación. C1.7 - Estratexias de recollida, almacenamento e representación de datos para facilitar a súa comprensión e análise, individual e cooperativamente, facilitando o diálogo e a resolución de conflitos. | Bloque 1
C2.5 - Axenda Urbana. O desenvolvemento urbano sustentable. A cidade como espazo de convivencia. C2.6 - Economía verde. A influencia dos mercados (de bens, financeiro e laboral) na vida da cidadanía. Os axentes económicos e os dereitos laborais desde unha perspectiva de xénero. O valor social dos impostos. Responsabilidade social e ambiental das empresas. | Bloque 2
C3.1 - Historia e cultura das minorías étnicas presentes no noso país, particularmente as propias do pobo xitano. Recoñecemento da diversidade cultural e lingüística de España. C3.2 - Os principios e valores dos dereitos humanos e da infancia, o Estatuto de autonomía de Galicia e a Constitución española, dereitos e deberes da cidadanía. A contribución do Estado e das súas institucións á paz, á seguridade integral e á cooperación internacional para o desenvolvemento. C3.3 - A organización política. Principais entidades políticas e administrativas da contorna local, autonómica e nacional en España. Sistemas de representación e de participación política. C3.4 - España e a Unión Europea. Formas de goberno. Fórmulas para a participación da cidadanía na vida pública. C3.5 - España e Europa. As principais institucións de España e da Unión Europea, dos seus valores e das súas funcións. Os ámbitos de acción das institucións europeas e a súa repercusión na contorna. C3.6 - Cidadanía activa. Fundamentos e principios para a organización política e xestión do territorio en España. Participación social e cidadá. C3.7 - Igualdade de xénero e condutas non sexistas. Crítica dos estereotipos e roles nos distintos ámbitos: académico, profesional, social e cultural. Accións para a igualdade efectiva entre mulleres e homes: a discriminación positiva. C3.8 - Seguridade viaria. Normas básicas de circulación, sinais de tráfico e marcas viarias. Condutas e hábitos viarios correctos. Causas e grupos de risco nos accidentes de tráfico. | Bloque 3
C4.3 - O papel da muller na historia e os principais movementos en defensa dos seus dereitos. Situación actual e retos de futuro na igualdade de xénero. | Bloque 4

Este recurso céntrase principalmente nos seguintes obxectivos da materia:

Obxectivos | Descrición
--- | ---
OBX 1 | Utilizar dispositivos e recursos dixitais de forma segura, responsable e eficiente, para buscar información, comunicarse e traballar de maneira individual, en equipo e en rede.
OBX 2 | OBX2. Expor e dar resposta a cuestións científicas sinxelas, utilizando diferentes técnicas, instrumentos e modelos propios do pensamento científico, para interpretar e explicar feitos e fenómenos que ocorren no medio natural, social e cultural.
OBX 4 | Identificar as causas e consecuencias da intervención humana na contorna, desde os puntos de vista social, económico, cultural, tecnolóxico e ambiental, para mellorar a capacidade de afrontar problemas, buscar solucións e actuar de maneira individual e cooperativa na súa resolución, e para poñer en práctica estilos de vida sustentables e consecuentes co respecto, o coidado e a protección das persoas e do planeta.
OBX 6 | Recoñecer e valorar a diversidade e a igualdade de xénero, mostrando empatía e respecto por outras culturas e reflexionando sobre cuestións éticas, para contribuír ao benestar individual e colectivo dunha sociedade en continua transformación e ao logro dos valores de integración europea.
OBX 7 | Participar na contorna e na vida social de forma eficaz e construtiva desde o respecto aos valores democráticos, aos dereitos humanos e da infancia e aos principios e valores do Estatuto de autonomía de Galicia, da Constitución española e da Unión Europea, valorando a función do Estado e das súas institucións no mantemento da paz e da seguridade integral cidadá, para xerar interaccións respectuosas e equitativas e promover a resolución pacífica e dialogada dos conflitos.

A continuación inclúense as competencias clave e os descritores operativos relacionados coas mesmas:

Competencias clave | Clave dos descritores operativos
--- | ---
CCL: competencia en comunicación lingüística | CCL1, CCL2, CCL3, CCL5
CP: competencia plurilingüe | CP3
STEM: competencia matemática e competencia en ciencia, tecnoloxía e enxeñaría | STEM1, STEM2, STEM4, STEM5
CD: competencia dixital | CD1, CD2, CD3, CD4, CD5
CPSAA: competencia persoal, social e de aprender a aprender | CPSAA 1, CPSAA 3, CPSAA4
CC: competencia cidadá | CC1, CC2, CC3, CC4
CE: competencia emprendedora | CE1
CCEC: competencia en conciencia e expresión culturais | CCEC1, CCEC4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)